సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఉద్యోగం పోయిందా? ఈఎంఐల గండం గట్టెక్కెదెలా?
ఇంటి రుణం అంటే ఈఎంఐ ఎక్కువగానే ఉంటుంది. నిధుల కొరతతో ఈఎంఐ చెల్లించలేకపోతే.. ఈఎంఐ మొత్తాన్ని తగ్గించుకోవచ్చు కూడా.  అయితే ఇలా చేయడం వల్ల రుణ చెల్లింపుల కాలం పెరుగుతుంది.
Samayam Telugu | Updated:
Jan 19, 2019, 04:31PM IST
హైలైట్స్
వాస్తవ పరిస్థితులను బ్యాంక్ వారికి తెలియజేయండి
అంతేతప్ప వారి నుంచి తప్పించుకు తిరగొద్దు
ఈఎంఐ భారం తగ్గించుకోవడానికి ప్రయత్నించండి
మీ వద్ద డబ్బుల ఉన్నప్పుడు రుణ మొత్తాన్ని తగ్గించుకోండి
అతని పేరు రవి. ఐటీ ఉద్యోగి. ఇంటి కోసం రూ.50 లక్షలు రుణం తీసుకున్నాడు. ఈ డబ్బుతో డబుల్ బెడ్‌రూమ్ ఫ్లాట్ కొన్నాడు. మూడేళ్ల వరకు ఎలాంటి సమస్య లేదు. అయితే అటుపైన రవి ఉద్యోగం పోయింది. ఈఎంఐ కూడా చెల్లించలేకపోయాడు. ఆందోళనకు గురయ్యాడు. బ్యాంక్ అధికారుల ఏమన్నా అంటారేమోనన్న భయంతో వారి నుంచి తప్పించుకు తిరుగుతున్నాడు. మరో రెండు, మూడు ఈఎంఐలు చెల్లించలేకపోతే బ్యాంక్ అధికారులు, రవి ప్రాపర్టీని సీజ్ చేస్తారు. ఇలాంటి సమయంలో సమస్యను గట్టేక్కడానికి ఏం చేయవచ్చొ చూద్దాం..
బ్యాంకులు సాధారణంగా చట్టపరమైన చర్యలు తీసుకోవడానికి ముందు, రుణాన్ని రికవరీ చేసుకోవడానికే ఇష్టపడతాయి. ప్రాపర్టీని సీజ్ చేయడం, దానికి వేలం నిర్వహించడం వంటి వాటికి చాలా పనులు ఉంటాయి. అందువల్ల బ్యాంకులు రుణ గ్రహీతతో చర్చలు సాగిస్తాయి. రవి ఆరు ఈఎంఐలు కట్టకపోతే అప్పడు బ్యాంక్ ఫోర్‌క్లోజర్ ప్రక్రియను ప్రారంభించొచ్చు.